Diari Oficial de la Generalitat Valenciana


Sumari del DOGV 3540, del 16-07-1999 (1999/6261)

RESOLUCIÓ de 26 de maig de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, la denominada Fundación Doctor Morín.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6261


Data del document
:   26-05-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació

RESOLUCIÓ de 26 de maig de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, la denominada Fundación Doctor Morín. [1999/Q6261]
  
Vista la sol·licitud del dia 21 de maig de 1998, segons registre d'entrada de la Delegació Territorial d'Alacant, amb el número 12/29198, efectuada per la senyora Mónica Sanchis González, com a patró de la Fundación Doctor Morín, en què se sol·licitava la inscripció de dita entitat en el Registre de Fundacions de la Comunitat Valenciana, sobre la base dels següents:
  
Antecedents de fet
  
Primer
  
Que segons l'escriptura de data 29 d'abril de 1998, i amb número de protocol 1.034, atorgada davant del notari del Col·legi de València, amb residència a Alacant, el senyor Abelardo Lloret Rives, en aqueixa data va comparéixer la senyora Remedios González Bricio, en nom i representació del senyor Carlos-Guillermo Morín Gamarra, segons escriptura de poder especial que s'exhibeix davant del notari, per a constituir en aqueix acte una entitat denominada Fundación Doctor Morín.
  
Així mateix, als efectes de la seua acceptació del càrrec de patrons, van comparéixer la citada senyora Remedios González Bricio, la senyora Mónica Sanchis González, i la senyora María-Rocío o Rocío Morín Vargas. En aquest acte la senyora González Bricio i la senyora Sanchis González van representar el senyor Antonio Reñe Ruiz, i la senyora María-Virtudes Sánchez Vázquez, en la seua voluntat de ser patrons de la Fundación Doctor Morín.
  
Que per escriptura d'acceptació de càrrecs, autoritzada per la notari del Col·legi de Barcelona, la senyora Catalina Nadal Reus, en data 7 de maig de 1998, amb el número 860 del seu protocol, el senyor Antonio Reñe Ruiz, i la senyora María-Virtudes Sánchez Vázquez, van acceptar el seu càrrec de patró de la Fundación Doctor Morín.
  
Que per escriptura d'acceptació de càrrec, autoritzada per la notària del Col·legi de Barcelona, la senyora Catalina Nadal Reus, en data 14 de juliol de 1998, amb el número 1.468 del seu protocol, el senyor Carlos-Guillermo Morín Gamarra, va acceptar el seu càrrec de patró de la Fundación Doctor Morín.
  
Observades, pel Protectorat de Fundacions de la Comunitat Valenciana, certes deficiències en quant a la redacció estatutària, i en la dotació fundacional, va ser esmenat, en part, mitjançant l'escriptura de modificació d'estatuts i ampliació de capital social, autoritzada pel notari de l'Il·lustre Col·legi de València, amb residència a Alacant, el senyor Pedro-Ángel Navarro Arnal, en data 19 de febrer de 1999, amb el número 402 del seu protocol.
  
Segon
  
Segons l'article 2 dels seus estatuts, la finalitat de la fundació és el foment i desenvolupament de la investigació científica i tècnica, la docència, i l'assistència medicoquirúrgica en tots els camps de la medicina i, en especial, en l'àrea de la ginecologia, genètica i àrees afins.
  
Seran potencials beneficiaris de la fundació:
  
1. Els qui realitzen treballs d'investigació, o desenvolupen tasques de docència en l'àrea de l'especialitat mèdica mencionada en l'objecte de la fundació, en quant perceptors de beques o qualsevol altra forma de subsidi pels seus treballs d'investigació, o participen en cursos, seminaris de formació, educació sobre el control de natalitat, especialment en països del tercer món, etcètera, i que amb la seua labor humanitària contribuïsquen a un millor coneixement científic i sociològic en l'àrea de la ginecologia, genètica i àrees afins.
  
2. Els qui patint d'alguna malaltia en l'àrea de l'especialitat mèdica, mencionada en l'objecte de la fundació, manquen de mitjans materials per a sufragar les despeses de la seua atenció mèdica en dita àrea.
  
Tercer
  
La dotació de la fundació és d'un milió cinc-centes mil (1.500.000) pessetes, equivalents nou mil quinze euros i divuit cèntims (9.015,18 euros), aportada íntegrament pel senyor Carlos-Guillermo Morín Gamarra.
  
La realitat de l'aportació econòmica s'acredita mitjançant un certificat de l'entitat de crèdit Caja de Ahorros del Mediterráneo, que s'incorpora a l'escriptura d'ampliació de capital social.
  
Quart
  
D'acord amb allò establit en l'exposició I, acord IV, i els articles 5 a 9, ambdós inclusivament dels estatuts fundacionals, l'administració i govern de la fundació correspon al Patronat.
  
El Patronat inicial és el següent:
  
President:
  
1. El doctor Carlos Guillermo Morín Gamarra (amb caràcter vitalici).
  
Vicepresident:
  
2. Remedios González Bricio.
  
Secretari vocal:
  
3. Mónica Sanchis González.
  
Vocals:
  
4. Rosada Morín Vargas.
  
5. María-Virtudes Sánchez.
  
6. Antonio Reñe Ruiz.
  
La resta de l'articulat estatutari regula totes les qüestions establides legalment en matèria de fundacions.
  
Fonaments jurídics
  
Primer
  
La Constitució recull, en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Una vegada examinats els fins de la fundació, la dotació, com també l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò establit en l'article 11.b del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de data 29 d'abril de 1998, i modificats per una altra escriptura de modificació d'estatuts i ampliació de capital social, de data 19 de febrer de 1999, compleixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la fundació pot ser reconeguda com a tal, tenint en compte el fi que persegueix, segons l'article 2 dels seus estatuts.
  
No obstant això, en aplicació de la facultat que es reconeix al Protectorat i Registre de Fundacions en l'article 9.2, d'aqueixa mateixa llei, s'entén com no inclós en els estatuts fundacionals el següent:
  
En l'article 5.4 dels estatuts: «En qualsevol altre supòsit la delegació només podrà verificar-se mitjançant comunicació prèvia, fefaent i especial per a cada Junta del Patronat, notificada...//...la condició de patró», per contravenir allò que disposa l'article 13.5 de la Llei de Fundacions.
  
En l'article 5.5 dels estatuts, «per acord exprés de la Junta General» per no ser una causa objectiva de cessament, no ajustant-se a la possibilitat establida en l'article 16.2.h de la llei d'establir noves causes de cessament.
  
En l'article 6.4 dels estatuts, «o vàlidament representats» per les causes exposades anteriorment. Igualment s'ha d'eliminar de l'article 6.4 i 8.1 dels estatuts, el següent: «en segona convocatòria no s'exigirà quòrum d'assistència», per contravenir allò que s'ha disposat en l'article 13 .1 de la Llei 30/1994 de Fundacions.
  
En l'article 6.6.6 dels estatuts «l'exclusió de la condició de patró», per les raons indicades anteriorment.
  
En els articles 7.2, 7.4, 8.1,8.2 dels estatuts: «vàlidament representats» per l'exposat anteriorment.
  
En l'article 7.8.8 dels estatuts, cal indicar que l'acció de responsabilitat, a l'empara de la Llei 30/1994, de Fundacions, és contra els patrons, per la qual cosa és necessari que se suprimisca el punt 8.8 de l'article 7 dels estatuts.
  
Totes les referències estatutàries a la «Junta General» han de ser substituïdes per «Patronat», en virtut de l'article 12.1 de la Llei 30 /1994, de Fundacions.
  
Tot l'article 12 dels estatuts, perquè incompleix allò que s'ha establit en l'article 31 de la Llei 30/1994, de Fundacions.
  
Cinqué
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada a aquest per l'article únic del Decret 106/1998, de 21 de juliol, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, pel que fa a l'estructura administrativa en l'àmbit de servei.
  
Vistos, la Constitució, la Llei 30/1994, de 24 de novembre, el Real Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i altra normativa de pertinent aplicació, resolc:
  
Primer
  
Inscriure com a fundació la denominada Fundación Doctor Morín en el Registre de Fundacions de la Comunitat Valenciana, amb el número 107(A) i classificar-la de caràcter docent i de fins científics. El seu domicili radicarà a Alacant, avinguda del General Marvá, 10, baixos.
  
Segon
  
Inscriure en el Registre de Fundacions de la Comunitat Valenciana els estatuts amb què ha de regir-se la fundació, elevats a escriptura de data 29 d'abril de 1998, i amb número de protocol 1.034, atorgada davant del notari del Col·legi de València, amb residència a Alacant, el senyor Abelardo Lloret Rives, i modificats per una altra escriptura de modificació d'estatuts i ampliació de capital social, autoritzada pel notari del Col·legi de València, amb residència a Alacant, el senyor Pedro-Ángel Navarro Arnal, en data 19 de febrer de 1999, amb el número 402 del seu protocol. Així mateix s'inscriuran les excepcions exposades en el fonament de dret quart de la present resolució.
  
Tercer
  
Inscriure en el citat Registre el nomenament del primer Patronat, segons figura en l'antecedent de fet quart de la present resolució.
  
Notifiqueu l'actual resolució, amb l'advertiment que aquesta no esgota la via administrativa, i es podrà presentar un recurs d'alçada davant el conseller de Presidència o davant d'aquest mateix òrgan, en el termini d'un mes, comptador des de la data de la notificació.